**SREDIŠNJI DRŽAVNI URED ZA OBNOVU I STAMBENO ZBRINJAVANJE**

**GLAVA 03305**

**BILJEŠKE UZ FINANCIJSKA IZVJEŠĆA za razdoblje**

**siječanj – prosinac 2022. godine**

**BILJEŠKE O PRIHODIMA I RASHODIMA, PRIMICIMA I IZDACIMA**

**Planirani i ostvareni prihodi i primici**

U Državnom proračunu Republike Hrvatske za 2022. godinu, u razdjelu 033 – Središnji državni ured za obnovu i stambeno zbrinjavanje ukupno ostvareni prihodi i primici u razdoblju siječanj – prosinac 2022. godine iznose 436.617.710,09kn, a iznos se sastoji od izvora financiranja 11, 12, 53, 61, 563, 581.

**OSTVARENI PRIHODI I PRIMICI**

|  |  |  |  |  |  |
| --- | --- | --- | --- | --- | --- |
| Rb. | Prihodi | Grupa konta | Ostvareno 2021. | Ostvareno 2022. | Ind. |
| 1 | Pomoći iz inozemstva i od subjekata unutar općeg proračuna | 63 | 6.707.284,12 | 71.693.749,22 | 1069% |
| 2 | Prihodi od uprav.i admin.prostojbi po pos. propisima i naknada | 65 | 1.625,00 | 3.449,83 | 212% |
| 3 | Prihodi od prodaje proizvodai roebe te pr. usluga i prihodi od donacija | 66 | 55.220.671,46 | 85.440,41 | 0% |
| 3 | Prihodi iz proračuna | 67 | 170.199.342,61 | 364.835.070,63 | 214% |
| 4 | Ostali prihodi | 68 | 779,58 | 0,00 | 0% |
| **Ukupno** | |  | **232.129.702,77** | **436.617.710,09** | 188% |

|  |  |  |  |  |
| --- | --- | --- | --- | --- |
|  |  |  |  |  |

Od ukupnih prihoda iz proračuna dio koji se odnosi na financiranje rashoda za nabavu nefinancijske imovine je 54.863.022,53 kn (konto 6712), a ostatak od 309.972.048,10 kn (konto 6711) odnosi se prihode za financiranje rashoda poslovanja.

U okviru skupine 63 evidentirana sredstva odnose se na projekte:

1. Obnova obiteljskih kuća u vlasništvu RH na potresom pogođenim područjima KK.12.1.1.01.0001

Dana 26. svibnja 2021. godine potpisani su Ugovori o dodjeli bespovratnih sredstava između Ministarstva regionalnog razvoja i fondova EU, Središnje agencije za financiranje i ugovaranje programa i projekata Europske unije i Središnjeg državnog ureda za obnovu i stambenu zbrinjavanje. Vrijednost Projekta iznosi 323.700.000,00 kn, od čega se iz sredstava EU fondova osigurava 307.515.000,00 kn. U sklopu projekta predviđene odobreno je financiranje sljedeće aktivnosti: pripremne aktivnosti i izrada projektne dokumentacije, radovi na obnovi i opremanje obnovljenih obiteljskih kuća, usluge stručnog nadzora i kontrole projekata, ostali troškovi (imovinsko-pravni troškovi), upravljanje projektom te promidžba i vidljivost. Projekt se financira kroz Operativni program konkurentnost i kohezija za razdoblje 2014.-2020., te je krajnji rok njegove provedbe 31.12.2023. godine.

1. Uklanjanje i izgradnja zamjenskih stambenih jedinca u vlasništvu RH na potresom pogođenim područjima K.K.12.1.1.02.0001

Dana 26. svibnja 2021. godine potpisani su Ugovori o dodjeli bespovratnih sredstava između Ministarstva regionalnog razvoja i fondova EU, Središnje agencije za financiranje i ugovaranje programa i projekata Europske unije i Središnjeg državnog ureda za obnovu i stambenu zbrinjavanje. Vrijednost Projekta iznosi 348.600.000,00 kn, od čega se iz sredstava EU fondova osigurava 331.170.000 kn. U sklopu projekta predviđene odobreno je financiranje sljedeće aktivnosti: pripremne aktivnosti i izrada projektne dokumentacije, radovi na obnovi i opremanje obnovljenih obiteljskih kuća, usluge stručnog nadzora i kontrole projekata, ostali troškovi (imovinsko-pravni troškovi), upravljanje projektom te promidžba i vidljivost. Projekt se financira kroz Operativni program konkurentnost i kohezija za razdoblje 2014.-2020. te je krajnji rok njegove provedbe 31.12.2023. godine.

Nevedeni rashodi financiraju se iz izvora financiranja 563 – Europski fond za regionalni razvoj (EFRR), a do 31.12.2022. evidentiran je iznos od 69.060.692,90 kn.

Osim navedenog, u okviru skupine 63 evidentiran je i prihod u okviru izvora financiranja 581 –Mehanizam za oporavak i otpornost – NPOO. Financijska  sredstva u iznosu od 1.043.588,57 kuna utrošena su na provedbu Programa suzbijanja energetskog siromaštva koji uključuje korištenje obnovljivih izvora energije u stambenim zgradama na potpomognutim područjima i područjima posebne državne skrbi za razdoblje do 2025. godine. Program se financira iz Nacionalnog programa oporavka i otpornosti a 2022. godini  financirane su slijedeće aktivnosti:

Izrada projekata energetske obnove, Projektantski nadzor i Energetski pregled i izrada energetskog certifikata prije obnove.

Iznos od 85.440,41 kn u okviru skupine 66 odnosi se na donacijska financijska sredstva prikupljena tijekom 2022. godine koja su na račun državnog proračuna RH uplaćena u akciji „Pomoć za obnovu nakon potresa“, a koja su namijenjena za sanaciju posljedica potresa. Temeljem Odluke o raspodjeli donacija financijskih sredstava uplaćenih na račun državnog proračuna u akciji „Pomoć za obnovu nakon potresa“ (NN 20/2021) financijska sredstva raspodijeljena su na pozicije Središnjeg državnog ureda za obnovu i stambeno zbrinjavanje, a koriste se za nekonstrukcijsku obnovu privatnih obiteljskih stambenih jedinica na potresom pogođenom području. Sredstva su evidentirana na izvoru financiranja 61- donacije. Glavnina donacijskih sredstava uplaćena je krajem 2020. i tijekom 2021. godine. Stanje neutrošenih sredstava donacija na dan 31.12.2022. je 5.725,00 kn.

**RASHODI POSLOVANJA**

Rashodi poslovanja i rashodi za nabavku nefinancijske imovine

|  |  |  |  |  |  |
| --- | --- | --- | --- | --- | --- |
| Redni broj | Rashodi | Ostvareno 2021. | Ostvareno 2022. | Ind. | Grupa konta |
|  | Rashodi poslovanja |  |  |  |  |
| 1 | Rashodi za zaposlene | 20.349.749,89 | 23.779.535,11 | 116,85 | 31 |
| 2 | Materijalni rashodi | 33.505.005,19 | 58.238.954,47 | 173,82 | 32 |
| 3 | Financijski rashodi | 6.773,67 | 1.247,83 | 18,42 | 34 |
| 4 | Pomoći unutar države | 13.915.988,18 | 28.446.030,19 | 204,41 | 36 |
| 5 | Naknade građanima i kućanstvima | 92.600,00 | 83.050,32 | 89,69 | 37 |
| 6 | Ostali rashodi | 102.579.869,08 | 282.680.175,24 | 275,57 | 38 |
|  | Rashodi poslovanja ukupno | **170.449.986,01** | **388.333.993,25** | 227,83 | 3 |
| 7 | Rashodi za nabavku nefinancijske imovine | **47.128.425,78** | **142.361.335,83** | 302,07 | 4 |
| **Ukupno** | | **217.578.411,79** | **535.590.328,99** | 246,16 | 3+4 |

U Središnjem državnom uredu za obnovu i stambeno zbrinjavanje na dan 31. prosinca 2022. godine bilo je zaposleno 158 državnih službenika i namještenika te državni tajnik (dužnosnik).

Rashodi za zaposlene veći su za 16% u odnosu na isto razdoblje prethodne godine budući da je od 15. travnja stupila na snagu Uredba o izmjenama i dopunama uredbe o nazivima radnih mjesta i koeficijentima složenosti poslova u državnoj službi (NN 13/2022) kojom su povećani koeficijenti radnih mjesta djelatnicima zaposlenim na poslovima obnove nakon potresa.

Većina materijalnih rashoda na skupini 32 odnosi se na podmirivanje pričuve i drugih režijskih troškova za oko 10.000 stambenih jedinica u državnom vlasništvu koje su u nadležnosti Središnjeg državnog ureda za obnovu i stambeno zbrinjavanje, za režijske troškove i tekuće održavanje stambenih jedinica u kojima su smješteni korisnici čija je imovina oštećena u potresu, za najamnine i režijske troškove stambenog zbrinjavanja osoba sa odobrenom međunarodnom zaštitom, kao i rashode najamnina, režijskih troškova žrtava nasilja u obitelji i održavanja poslovnih prostora SDUOSZ-a u Zagrebu i područnim službama.

U okviru skupine 32 na stavci 3233 – usluge promidžbe i informiranja evidentirano je povećanje u znatnom iznosu u odnosu na prethodnu godinu, jer se sredstva s predmetne pozicije u 2022. godini u najvećem dijelu koriste za podmirenje rashoda za usluge snimanja, produkcije i montaže reportaža o poslovima obnove stambenih jedinica oštećenih u potresu, kojih u istom razdoblju prethodne godine bilo manje.

Na rashodima za uredski materijal i ostale materijalne rashode (kto 3221) evidentirano je povećanje od 25,7% iz razloga jer je najavljena moguća nestašica i značajno povećanje cijena kopirnog papira pa su naručene veće količine.

Rashodi za zdravstvene usluge veći su od istih u prethodnoj godini iz razloga što su tokom 2022. djelatnici upućeni na sistematske preglede, a i zbog rashoda za zdrastvene preglede kod novog zapošljavanja kojeg je bilo više nego prethodne godine.

Na rashodima za intelektualne i osobne usluge (kto 3237) evidentirano je znatno povećanje rashoda iz razloga što je angažiran veći broj izvršitelja temeljem ugovora o djelu,zbog povećanja obima poslovanja vezano uz poslove obnove od potresa, a istodobno je na snazi zabrana zapošljavanja u državnoj službi. Ugovori o djelu bili su na snazi do 31.03.2022. g. i nisu potpisani novi. Osim navedenoga u 2022. godini evidentirani su rashodi usluga upravljanja projektima financiranih iz izvora financiranja „Europski fond za regionalni razvoj“ (izvor fin.563 i 12).

Troškovi sudskih postupaka (kto 3296) znatno su viši u odnosu na isto razdoblje prethodne godine iz razloga jer je tijekom 2022. godine okončano više presuda na teret RH značajnijih financijskih iznosa, te su izvršene uplate po presudama (Istraturist, Rovinj, isplaćeno po presudi u iznosu od 24.878.556,50 kn).

Na aktivnosti koja se odnosi na provedbu programa pomoći povratku Hrvata u Bosnu i Hercegovinu, stavka 3612, tijekom 2022. godine fakturirano je 2.847.030,19 kn troškova isporučitelja građevnog materijala i usluga stručnog nadzora. Ostatak u iznosu od 4.599.000,00 kn isplaćen je korisnicima 55 Ugovora o dodjeli financijske potpore projektima za poticanje povratka Hrvata i stvaranje održivih uvjeta života u BiH.

U okviru stavke 3631 u iznosu od 15.000.000,00 kn evidentirane su isplate prema 4 županije i Gradu Zagrebu koje se odnose na provedbu Odluke Vlade Republike Hrvatske o jednokratnoj novčanoj pomoći osobama u privremenom smještaju za stradale u potresu, od 22. prosinca 2022. godine. Na istoj stavci prethodne godine nije bilo rashoda.

Iznos evidentiran na stavci ostalih rashoda skupina 3822 od 281.943.872,38 kn odnosi se na troškove za obnovu kuća oštećenih u potresu-nekonstrukcijska i konstrukcijska obnova, obnova i izgradnja u ratu oštećenih kuća IV- VI kategorija, troškove dodjele osnovnog građevinskog materijala za popravak i izgradnju obiteljskih kuća. Tijekom 2022. godine intenzivirali su se radovi na programu obnove oštećenih nekonstrukcijskih elemenata i konstrukcijske obnove na obiteljskim kućama gdje se intenzitet radova u odnosu na 2021. godinu značajno povećao, na način da su pravovremeno provedeni postupci ugovaranja za sve sudionike programa kako za izvršenje usluga operativne koordinacije, projektiranja i stručnog nadzora tako i za izvođenje radova.

Za nabavku nefinancijske imovine, stavka 4211 u 2022. godini, evidentirani rashod je 136.175.687,48 kn što je znatno povećanje u odnosu na isto razdoblje prethodne godine.

Razlog tomu prvenstveno je početak realizacije projekta Uklanjanje i izgradnja zamjenskih stambenih jedinca u vlasništvu RH na potresom pogođenim područjima financiranog iz sredstava izvora financiranja 563 – Europski fond za regionaln razvoj.

Intenzitet radova se značajno povećao na višestambenim zgradama na kojima su u 2021. godini započeli radovi. Također, troškovi se odnose i na radove obnove na pojedinačnim stambenim jedinicama u državnom vlasništvu radi potrebe njihova korištenja za osobe čiji objekti su teže oštećeni u potresu kao i za redovni program stambenog zbrinjavanja.

Na stavci rashoda 4231 – prijevozna sredstva u cestovnom prometu evidentiran je rashod nabave dva (2) službena automobila za potrebe obavljanja redovnih djelatnosti SDUOSZ.

Na stavci rashoda 4511 – dodatna ulaganja na građevinskim objektima evidentiran je rashod u iznosu od 5.187.940,71 kn. U okviru programa energetske obnove, NPOO - program suzbijanja energetskog siromaštva koji je započet tijekom 2022. godine izradom projektne dokumentacije za obnovu višestambenih zgrada evidentiran je rashod u iznosu od 1.043.588,57 kn.

Bilješka broj 3 Ukupni prihodi i primici

Ukupni rashodi i izdaci

Ukupno ostvareni prihodi i primici u razdoblju siječanj – prosinac 2022. godine iznose **436.617.710,09 kn**, a ukupni rashodi i izdaci iznose **535.590.328,99**  **kn**. Ostvareni manjak prihoda i primitaka u razdoblju siječanj – prosinac 2022. godini iznosi **98.972.618,90 kn**. Evidentirani manjak prihoda se odnosi na činjenicu da su donacijska sredstva prikupljena u državni proračun za saniranje posljedica potresa, koja su raspodijeljena na pozicije SDUOSZ, evidentirana na prihodima tijekom 2021. godine kada su uplaćena, a u najvećem dijelu su realizirana tijekom prvih devet mjeseci 2022. g. kada su evidentirani rashodi za obnovu nakon potresa. Osim toga, značajan iznos evidentiranih rashoda za prosinac, prvenstveno građevinskih situacija za obnovu i izgradnju stambenih objekata vezano uz obnovu od potresa, nedospjele su obveze, plaćene početkom 2023., kada je i evidentiran prihod.

**OBVEZE – OBRAZAC OBV**

Dospjele obveze iskazane u iznosu od 316.474,19 kn evidentirane na obrascu Obveze za razdoblje 01.01.-31.12.2022. odnose se na ulazne račune, koje zaprimamo u izuzetno velikom broju, pristigle krajem obračunskog razdoblja i tijekom siječnja 2023. godine, iste se podmiruju u siječnju, a uglavnom se odnose na režijske troškove za stambene jedinice u državnom vlasništvu, u nadležnosti SDUOSZ kao i na režijske troškove za stambene jedinice u koje su privremeno smješteni stradalnici nakon potresa.

**BILANCA**

**Nefinancijska imovina – razred 0**

U stavke financijska imovina ukupne vrijednosti od 2.656.546.686,77 kn, a u najvećem dijelu se odnosi na proizvedenu dugotrajnu imovinu koja se sastoji od izgrađenih kuća, kuća kupljenih iz proračunskih sredstava, stanova u stambenim zgradama preuzetih na upravljanje temeljem Zakona o vlasništvu i drugim stvarnim pravima i Zakona o stambenom zbrinjavanju na potpomognutim područjima, stanova kupljenih iz proračunskih sredstava, izgrađenih stambenih zgrada čija izgradnja je financirana iz proračunskih sredstava kao i stambenih jedinica kupljenih putem Regionalnog programa stambenog zbrinjavanja.

**Dugotrajna nefinancijska** **imovina u pripremi** u ukupnom iznosu 523.411.733,05 kn odnosi se na evidenciju stambenih jedinica koje koriste korisnici stambenog zbrinjavanja, ali je za iste još uvijek uknjižba u vlasništvo RH u tijeku.

Druga skupina nefinancijske imovine u pripremi odnosi se na investicije u tijeku koje se izvode na nekoliko gradilišta. U izgradnji su zgrade sa stambenim jedinicama namijenjenim za stambeno zbrinjavanje povratnika u RH, bivših nositelja stanarskog prava.

Treća skupina se odnosi na građevinska zemljišta u pripremi i oštećene i neuseljive kuće koje se daruju korisnicima kojima se ujedno daruje i građevinski materijal.

Gospodarenje i upravljanje stambenim jedinicama je u nadležnosti SDUOSZ. Stambene jedinice se daju u najam korisnicima koji ostvaruju pravo na stambeno zbrinjavane i darovanje temeljem važećih Zakona i Uredbi, odnosno za iste se provode postupci otkupa po povlaštenim uvjetima od strane korisnika za koje se utvrdi pravo na otkup.

**Financijska imovina**

Financijska imovina evidentirana je u ukupnom iznosu od 51.645.477,13 kn, a odnosi se na:

1. predujmovi isplaćeni dobavljačima uglavnom za priključke električne energije i ostale usluge u ukupnom iznosu od 497.594,88 kn
2. na potraživanja za nenaplaćene najmove od korisnika stambenog zbrinjavanja u ukupnom iznosu od 6.985.449,17 kn. Iznos je znatno smanjen u odnosu na početno stanje 01.01.2022. godine (14.492.566,49 kn) iz razloga jer je SDUOSZ provodi otpis potraživanja s osnova najma sukladno Odluci VRH (NN br.99/17) , a ujedno je, u okviru revizije provedena je izmjera stambenih jedinica gdje je na cca 1000 stambenih jedinica utvrđena smjanjenja ili povećanja površina što je ukupno rezultiralo smanjenjem zaduženja.
3. kontinuirane rashode budućeg razdoblja koji se odnose na sredstva za isplatu plaće i prijevoza djelatnika za prosinac 2022. godine u iznosu od 2.471.427,85 kn
4. temeljem Okvirnog sporazuma između RH i Razvojne banke Vijeća Europe u vezi s Regionalnim programom stambenog zbrinjavanja isplaćene su tranše donacija na namjenski račun u Hrvatskoj narodnoj banci koje se povlače na račun Državnog proračuna. Sredstva u iznosu od 2.521.069,49 kn koja su ostala neiskorištena do 31.12.2022. temeljem zakonskih propisa, prenose se u 2023. godinu.
5. iznos od 30.734.514,43 kn odnosi se vrijednost preostalih potraživanja od obročne prodaje stambenih jedinica izvan područja posebne državne skrbi i na potpomognutim područjima na dan 31.12.2022.
6. temeljem Odluke o raspodjeli donacija financijskih sredstava uplaćenih na račun državnog proračuna u akciji „Pomoć za obnovu nakon potresa“ Vlade RH sredstva su raspoređena na pozicije SDUOSZ s namjenom sanacije šteta na obiteljskim kućama stradalih u potresu.

Neiskorištena sredstva donacija neiskorištena na dan 31.12.2022. iznose 5.725,00 kn,

prenose se u 2023. godinu.

Ispravak vrijednosti potraživana evidentiran je u iznosu od 1.724.156,91 kn.

**Obveze**

Evidentirane su nepodmirene fakturirane obveze u izvještajnom razdoblju u ukupnom iznosu od 53.927.795,99 kn, od kojeg je dospio iznos od 316.474,19 kn. Iznos dospjelih obveza uglavnom se odnosi na obveze nastale krajem 2022. godine koje su zaprimljene tijekom siječnja 2023., a odnose se na režijske troškove stambenih jednica u nadležnosti SDUOSZ u koje su smješteni stradalnici potresa, žrtve obiteljskog nasilja i ostali korisnici koji imaju pravo na stambeno zbrinjavanje.

Obveze se u većem dijelu odnose na:

1. obveze za nabavu nefinancijske imovine u iznosu od 22.541.375,53 kn
2. obveze za donacije građanima i kućanstvima putem programa dodjele građevinskog materijala te nekonstrukcijske i konstrukcijske obnove stambenih jedinica stradalih u potresu u iznosu od 19.676.652,99 kn
3. obveze za zaposlene za prosinac 2022. u iznosu od 2.401.035,53 kn.

**Izvanbilančni zapisi**

Na kontima **izvanbilančnih zapisa** 991/996 provedene su sljedeće evidencije u ukupnom iznosu od 1.618.489.924,72 kn, a odnose se na:

|  |  |  |  |
| --- | --- | --- | --- |
| 99141 | Primljeni instrumenti osiguranja plaćanja | 149.117.441,42 kn | Početno stanje važećih bankarskih garancija, polica osiguranja i zadužnica preuzetih od dobavljača na dan 1.1.2022. godine iznosi 15.111.692,78 kn. Isti iznos je umanjen za instrumente osiguranja plaćanja kojima je istekao rok u 2022. godini te uvećan za iznos novih instrumenata osiguranja plaćanja zaprimljenih u 2022. godini. |
| 99141-1 | Instrumenti osiguranja plaćanja –zadržana sredstva | 8.829.488,18 kn | Navedeni iznos odnosi se na zadržana sredstva umanjena od fakturiranog iznosa građevinskih situacija u slučajevima kada nije dostavljena važeća garancija za otklanjanje nedostataka u garantnom roku. |
| 99151 | Potencijalne obveze za predmete u sudskom postupku | 48.172.739,228 k | Popis sudskih sporova u tijeku sastavni su dio i priložen je uz Bilješke uz financijska izvješća |
| 99191 | Ostali izvanbilančni zapisi – nesituirani (nefakurirani) iznos potencijalnih obveza po aktivnim ugovorima s dobavljačima | 1.320.060.216,80 kn | Popis ugovora potpisanih s dobavljačima za isporuku roba i usluga – nerealizirani iznos ugovora, priložen je uz Bilješke uz financijska izvješća |
| 99111 | Tuđa imovina dobivena na korištenje | 92.310.039,04 kn | Iznos se odnosi na vrijednost mobilnih stambenih jedinica preuzetih ugovorima o privremenom korištenju za stambeno zbrinjavanje stradalnika potresa potpisanih s Minstarstvom gosp. i održivog razvoja-ravnateljstvo za robne zalihe, MUP-om, Hrvatskim caritasom, Silidarna – zaklada za ljudska prava i solidarnost i SNV |

**BILJEŠKE UZ PROMJENE U VRIJEDNOSTI IMOVINE I OBVEZA**

Promjene u obujmu imovine na strani **povećanja** vrijednostiiznose 20.118.419,46 kn, što se odnosi na kupnju 34 stana i dokup 3 zemljišta za potrebe stambenog zbrinjavanja iz nadležnosti SDUOSZ-a. Sredstva su plaćena od strane Agencije za promet nekretnina, te dane na upravljanje SDUOSZ.

Promjene na obujmu na strani **smanjenja** vrijednosti iznose 48.653.449,98 kn. Iznos od 39.605.554,19 kn odnosi se na razliku nabavne vrijednosti i prodajne cijene za prodane stanove izvan područja od posebne državne skrbi za jednokratno plaćanje i obročnu otplatu.

Iznos od 3.256.019,77 kn odnosi se na otpis potraživanja za najam stambenih jedinica u vlasništvu RH temeljem Odluke o otpisu potraživanja s naslova najma stambenih jedinica u vlasništvu RH kojim upravlja SDUOSZ, iznos od 9.408,30 kn otpis najma korisnicima temeljem rješenja Ministarstva financija o otpisu duga fizičkim osobama. Iznos od 5.534.935,04 kn odnosi se na otpis potraživanja za najam stambenih jedinica, tj. korekciju zaduženja temeljem rezultata revizije korištenja i podataka o stambenim jedinicama vezano uz najam.Ostatak iznosa od 244.532,68 kn odnosi se na neamortiziranu vrijednost rashodovane imovine.

Zagreb, 03. veljače 2023. godine

**ZAMJENICA DRŽAVNOG TAJNIKA**

**Tatjana Vukobratović Spasojević**